తండ్రి కమ్ బ్యాక్ మూవీకి అదిరిపోయే కాస్ట్యూమ్స్ అందించిన సుస్మిత ఇప్పుడు తమ్ముడి చిత్రానికి కూడా స్టైలిస్ట్గా వ్యవహరిస్తోంది. 'రంగస్థలం'లో చెర్రీని పల్లెటూరి యువకుడిగా చూపించడానికి సరికొత్త ప్రయోగాలు చేసిందట ఈ మెగా డాటర్.ఫ్యాషన్ టెక్నాలజీలో డిగ్రీ సంపాదించిన చిరంజీవి పెద్ద కూతురు సుస్మిత ఇప్పుడు టాలీవుడ్లో స్టైలిస్ట్గా దూసుకుపోతుంది. పదమూడేళ్ల క్రితం వచ్చిన 'శంకర్ దాదా ఎమ్.బి.బి.ఎస్' చిత్రంలో తండ్రికి కాస్ట్యూమ్స్ డిజైన్ చేసిన సుస్మిత ఈ ఏడాదే చిరంజీవి కమ్ బ్యాక్ మూవీ 'ఖైదీ నంబర్ 150'కి కూడా స్టైలిస్ట్గా వ్యవహరించింది. ఇక ఆరుపదుల వయసు దాటిన చిరంజీవిని యంగ్ లుక్లో కనిపించేటట్టు కాస్ట్యూమ్స్ డిజైన్ చేయడంలో ఈ మెగా డాటర్ సక్సెస్ అయ్యింది. ఇప్పటివరకూ తండ్రి సినిమాలకు పనిచేసిన సుస్మిత ఇప్పుడు తమ్ముడు 'రంగస్థలం'కు స్టైలిస్ట్గా వ్యవహరిస్తోంది. ఆద్యంతం పల్లెటూరి నేపథ్యంలో తెరకెక్కుతోన్న ఈ సినిమాకోసం చరణ్ కాస్ట్యూమ్స్ను వైవిధ్యంగా తీర్చిదిద్దిందట సుస్మిత. 1985 బ్యాక్డ్రాప్కు అనుగుణంగా ఈ సినిమాలో చెర్రీ కాస్ట్యూమ్స్ను ఎంతో రీసెర్చ్ చేసి డిజైన్ చేసిందట. మరోవైపు తండ్రికి ఆస్థాన స్టైలిస్ట్గా మారిపోయిన సుస్మిత చారిత్రక చిత్రం 'సైరా నరసింహారెడ్డి'కి కూడా కాస్ట్యూమ్స్ సమకూరుస్తోంది. ప్రస్తుతం షూటింగ్ దశలో ఉన్న ఈ చిత్రం కోసం ఫుల్ బిజీగా ఉందట ఈ మెగా డాటర్. మొత్తం మీద మెగా ఫ్యామిలీ తండ్రీకొడుకులిద్దరికీ మెగా తనయ సుస్మిత ఆస్థాన స్టైలిస్ట్గా మారిపోయిందన్నమాట.
tandri kam byak mooveeki adiripoye castumes andinchina susmita ippudu tammudi chitraaniki kuudaa stylistga vyavaharistondi. 'rangasthalam'loo cherrini palleturi yuvakudigaa chuupimchadaaniki sarikotta prayogaalu chesindata ee mega dater.fashan technologylo digri sampaadinchina chiranjeevi pedda koothuru susmita ippudu talivudlo stylistga doosukupotundi. padamoodella kritam vachina 'shankar daadaa em.bi.bi.es' chitramlo tandriki castumes dizine chesina susmita ee edade chiranjeevi kam byak moovee 'khaidi nambar 150'ki kuudaa stylistga vyavaharinchindi. ika aarupadula vayasu daatina chiranjeevini yang luklo kanipinchetattu castumes dizine cheyadamlo ee mega dater suxes ayyindi. ippativarakuu tandri sinimaalaku panichesina susmita ippudu tammudu 'rangasthalam'ku stylistga vyavaharistondi. aadyantam palleturi nepathyamlo terakekkutonna ee cinemacosam charan castumesnu vaividhyamgaa teerchididdindata susmita. 1985 backdrapku anugunamgaa ee cinemalo cherri castumesnu entho reserch chesi dizine chesindata. marovaipu tandriki aasthaana stylistga maaripoyina susmita chaaritraka chitram 'saira narasimhareddy'ki kuudaa castumes samakuurustoondi. prastutam shooting dasalo unna ee chitram kosam ful bijiga undata ee mega dater. mottam meeda mega famili tandreekodukuliddari mega tanaya susmita aasthaana stylistga maaripoyindannamaata.